3แบงก์บินถกแก้หนี้SSI
เจ้าหนี้สหวิริยาฯ จ้างที่ปรึกษากฎหมายหาวิธียึดหลักประกันโรงงานเหล็กที่อังกฤษ
28 ก.ย. 2558

เจ้าหนี้สหวิริยาฯ จ้างที่ปรึกษากฎหมายหาวิธียึดหลักประกันโรงงานเหล็กที่อังกฤษ
แหล่งข่าวจากธนาคารเจ้าหน้าที่ บริษัท สหวิริยาสตีลอินดัสตรี (SSI)เปิดเผยว่า ในเร็วๆ นี้ เจ้าหนี้ทั้งหมดเตรียมเดินทางไปที่อังกฤษเพื่อหารือกับผู้บริหารของบริษัท สหวิริยา ยูเค ในการร่วมมือกันฟื้นฟูกิจการ โดยขณะนี้ได้จ้างที่ปรึกษากฎหมายเพื่อให้ดูข้อกฎหมายของอังกฤษว่าจะสามารถดำเนินการจัดการหนี้ได้อย่างไรบ้าง โดยเฉพาะการยึดหลักทรัพย์ค้ำประกัน
“ประเด็นเรื่องกฎหมายเป็นเรื่องที่ต้องเคลียร์ก่อน เพราะจะเป็นอุปสรรคต่อการฟื้นฟูกิจการ ขณะนี้ก็ได้มีการประชุมข้ามทวีปกันตลอดเวลา แม้ธนาคารจะต้องสำรองหนี้เต็มตามที่ ธปท.สั่งการ แต่ก็ต้องแก้ไขหนี้ก้อนนี้ให้กลับมาเป็นปกติให้ได้”แหล่งข่าวเปิดเผย
นายวรภัค ธันยาวงษ์ กรรมการผู้จัดการ ธนาคารกรุงไทย กล่าวว่า ธนาคารจะไม่ขายสินทรัพย์ออกเพื่อนำเงินมาตั้งสำรอง แต่จะใช้วิธีอื่น